SET ปิดลบ 17 จุด นลท.เทขายทำกำไร วิตก “บอนด์ยีลด์” พุ่งเกือบ 2%
SET ปิดเย็นลบ 17 จุด หลังจาก Bond Yield ปรับตัวขึ้นกว่า 1.83% ทำให้เกิดความกังวลนโยบายการเงินตึงตัวของสหรัฐอาจจะเร็วและแรงกว่าคาด
SET ปิดเย็นลบ 17 จุด หลังจาก Bond Yield ปรับตัวขึ้นกว่า 1.83% ทำให้เกิดความกังวลนโยบายการเงินตึงตัวของสหรัฐอาจจะเร็วและแรงกว่าคาด
18 ม.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซียพลัส กล่าวว่า ตลาดหุ้นไทยวันนี้ปรับตัวลงค่อนข้างแรงตามตลาดภูมิภาค ทั้งเกาหลี ไต้หวัน และสิงคโปร์ หลังจากอัตราผลตอบแทนพันธบัตรรัฐบาลสหรัฐอายุ 10 ปี (Bond Yield) ปรับตัวขึ้นมาล่าสุดขึ้นไปที่ 1.83% ทำให้เกิดความกังวลนโยบายการเงินตึงตัวของสหรัฐอาจจะเร็วและแรงกว่าคาด ทำให้ตลาดฯเกิดความผันผวน โดยที่ผ่านมาตลาดหุ้นไทยก็ปรับขึ้นมามากแล้ว จึงมีแรงขายทำกำไรออกมากระจายไปทุกกลุ่ม
อย่างไรก็ดี สำหรับนโยบายการเงินในประเทศคงยังต้องผ่อนคลายต่อไป ดังนั้นมองว่าอัตราดอกเบี้ยของไทยคงจะไม่ได้รับผลกระทบมากนักแม้ว่าธนาคารกลางสหรัฐ (เฟด) อาจจะเร่งปรับอัตราดอกเบี้ยเร็ว
ส่วนแนวโน้มการลงทุนในวันพรุ่งนี้ คาดว่าดัชนีมีโอกาสเหวี่ยงกลับ พร้อมให้แนวรับที่ 1,658 และ 1,650 จุด แนวต้าน 1,670 และ 1,680 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 7,096.85 ล้านบาท ปิดที่ 144.00 บาท ลดลง 0.50 บาท
TKC มูลค่าการซื้อขาย 4,952.84 ล้านบาท ปิดที่ 29.50 บาท ลดลง 0.50 บาท
GULF มูลค่าการซื้อขาย 4,739.91 ล้านบาท ปิดที่ 50.50 บาท ลดลง 1.50 บาท
GUNKUL มูลค่าการซื้อขาย 4,492.43 ล้านบาท ปิดที่ 6.70 บาท เพิ่มขึ้น 0.55 บาท
BBL มูลค่าการซื้อขาย 3,787.51 ล้านบาท ปิดที่ 131.00 บาท เพิ่มขึ้น 1.50 บาท